open-index/open-wikipedia-markdown huggingface dataset:
Manawan sipi

vignette

Nohwe **Manawani sipi**, nete otci matcectikweiaw Opockoteiak sakihikanik (*lac Kempt*) nac nete iti icictikweiaw Tapiskani sipik (*rivière Saint-Maurice*), pecotik nte Wemotacik iti matawaw.

Ekote ko nta e ici mickawaspan weckatc nehirowisiwok e itohowaspan ko Wemotacik kekotc Metapeckekak/Manawanik kekotc ekote e ici matahowakopanen e kospitcik otaskiwak. Ki nita mickananiwon nihe sipi epwamoci pamicimotakaniwoki meskanawa.

Nicwaw iti sakihikakamaw nohwe Manawani sipi epwamoci matawak. Nictam e iti sakihikaniwok, Manawan sakihikan icinikatcikatew. Manawan ka itaniwok ici nisitotakon: "Taci ka ici mockinikatek kiackw waw". Minawatc nehe kotak sakihikan, Cocotesi sakihikan (*lac Châteauvert*) icinikatcikatew. Wetci icinikatcikatek Cocotesi sakihikan, takon nta pecotcik rareak matana e micta cocowapiskisitc asini. Ekote ke nta e nokok masinawapiskisinahikan. Aric, atampekok anotc nihe actew osam e ki kipihikanikaniwok ki mockohan ki tca riskipew nohwe masinawapiskisinahikan. Mantonoko sipi iti matawaw nta sakihikanik.

Seskatciwonak icinikatcikatew mamitcitc pawictikw e iti mahikatek nete itekera Wemotacik.

Tiripan sipi (*rivière Ruban*) iti matawaw nta Manawani sipik.

### Kipahikanak

Wemistikocicak ki wecihewok kipahikanak neta sipik. *Dam A* (1876, 1908 kirika 1941), *Dam B* (1912 kirika 1953) acitc *Dam C* (1912 kirika 1952) ki icinikatakiniwipanak aniki kipahikanak, anotc aci *Barrage de la Manouane-A*, *Barrage de la Manouane-B* kirika *Barrage de la Manouane-C* icinikatakiniwok. Nipara ki niciwonatcitakaniwon sakihikana, sipia ka ocihakaniwitcik aniki kipahikanak. Nipara ki riskipotakaniwono aski, ki pakwehapotew rareiak ntoho aski, atoske aski ka icinikatcikateki. Aski e niciwonatcitakaniwoki tekaci kirika ki iti aco niciwonatcitakaniwon nehirowisi pimatisiwinik.

## E otciparik

## Ohwe kotak wi kanawapatamone
* Rivière Manouane
* Lac Kempt
* Lac Châteauvert
* Rivière Ruban

Tipanictawin:E matcectakaniwok
Louis Newashish

## Manawan/Wemotaci
Okimaw ote Manawanik, **Louis Newashish** 1894–1924
Enkona nictam nehirowisiw kaki ocitatc orakonikewiniw otci otaskiwaw, kitci ki kewirawaw nehirowisiok icatcik notcimik, kitci ki nta  totakik weckatc kaki aitatoskaniwokipan. Mitcetaw ki matcaw naha Louis ote Manawanik kitci nta kispiwatak Atikamekw askiriw, kaki ici pimatisitcik papeikw ototema. Mitcetiwok ni aric ote itikera Metapeckeka e taciketcik, Manawan kirika kata icinikatek. Nicto pipona ka okimakataniwitc, ki witcitaw kitci nahiparinik ote ahiine atwaniwok. Kaki ocitatc orakonikewiniw anihi kirika kice okimawa kawi ocihatc kipahikana, nac ki riskipotaw otaski acitc ickote otapan meskano, nipira ki atciopariniw ka ici atosketcik. Kotak ka ocitaniwok. Ka akosi omikinaniwok mocak matciparin kekocic, enko nehe kirika ka iti matce ntoparinaniwok. Angélique Kitciko ki icinikasoriwa ka ki wikimakoponen. Nikotwaso ki taciriwa onitcanica, Seni, David, Sosan, Mari Angerique, Louisic kirika Mathias. Cesar Newashish ki omocomiw anihi. 

## Opitciwan

Tipanictawin:E matcectakaniwok
Lanaudiere

## Manawan: Lanaudière

Lanaudière enko ka masinatek ite e ici tipasinasomakak Kepek askik. Ote ici actew pecotcic ka mitciwok micta pwactikw Micta sipi ka icinikatek, wiec 30 tato tipahikaneaw kiwetino cawonok itekera moriak ka ici actek kaie ekota pemitciwoki sipia Assomption, ouareau sipi, mami iriniwok lanaudois acitc lanaudoise icinikatakaniwok. Niarano mitana irikik tatino neta anihi otenawa.
Atisokan: Mikweritetan kaki icinakok atisokan Manawanik. Aci minawatc matce nokon e riskipek aski pitcerak manawanik ka iti oracawatcikatew takonopan wirata aci tacikewin ota Metapeckekak kaki icinikatek. Okimaw Norowi Néwashish kaki otamirotatc kitci takonik ohoweriw Atikamekw otenariw. Mitcetaw ki icakopan nete emitcikocic otenak Ottawa ka icinikaterik kice okimawa e nta ntockwatc askiriw kaki onactaritci taci kaki pa ici atosketcik. Mekwata otaskiwak pa aitacikewakopan ka iti micta riskipoterik otaskiwaw ekoni wetci ki nta ntockasotc. Nama tapwe ki otci taniwon ota nictam otenaw kaki actek Metapeckeka kaki icinikatek. Kaskina tipirowe otaskiwak ki pa tacikewok patoc tca e mekwa nipinik pe icawok ota Metapeckekak. Wirata atita ki tacikewok ota e nakatweritakik otenariw kirika nete eki maniketc anaha kitci atawe iriniw kaki otapinatc awesis aihiniw. Matawak itanahowok anaha Risim kirika Jos acitc Micer kaie Sepier kawasikototc 13 1907 ka tato piponikak.ajout histoire de manawan.

## Opitciwan

## Wemotaci

Tipanictawin:E matcectakaniwok
Mantcocak

## Manawan/Wemotaci

Kaskina ka nitawokitcik ote mitcik askik kekotc ote atamipekok ka tca aipicicitcik kekotc ka micikititcik. Kaskina papitoc aicinikasowok kaie kaskina wiec aicinakosiwok kaie tawok ka micta apicicitcik. Tawok ka miretcik kirika ka pimotetcik acitc ka matowitcik. Tawok ka taciketcik askik e natowi witcitatcik askiriw kaie tawok ka pikotatcik nipatatcik askiriw. Mana aric ceckwat totamok aniheriw otcitakotc kewirawaw pe nta ititoskewok kitci ki mirwakinik ote askiriw. Kaskina wiec aicinikatakaniwok nikotc e icinakonik aniheriw ka icinakositcik kaie mia e itatosketcik.

## Opitciwan

Tipanictawin:E matcectakaniwok
Marie-Thérèse Newashish-Petiquay

## Manawan/Wemotaci

Marie-Thérèse Newashish-Petiquay: Marie-Agathe Boivin okaia ki icinikasoriwa, Cesar Newashish ka ki otiskwemitc. Sylvio Petiquay, ki icinikasoriwa e ki nipowitc, wemotaci iriniwa. Enko nictam iskwew witcihiewinik e ki ici otamirotc wiec 1969. Wirctam e ki iti kispiwatak ka wapitak nekatcihitowiniw iskwewa kirika awaca otci. Kaie ki miro otamiro, okaia e ki ici wapatarikotc ke ici mikisikowasotc kaie pakekaneskisiniw kitci ocitatc.

## Opitciwan

Tipanictawin:E matcectakaniwok
Martcenic

## Manawan/Wemotaci

### Mia e icinakositc

Napitc takociw oskatik anaha awesis. Takoniw otecikan nama aric micta micariw. Micta kanowariw opiwi wapisiw kaie pemantcic makatesiw. Kaskina wec irapitaniw opiwi matci sosowapi nete tci ocitakaniwoniw wikasik itekera. Kicowekaniw opiwi kaie nakaham e kicacterik aka orina kitci micta kicisonaniwok.

### Ite e ici nitawokitc

Kaskina owec ici kaskeritakosiw anohe martcenic. Napitc aric ote itekera nikapehonok. Kirika ote akamitcikanik te eci tocowarik askiriw kaie aka te eci micta kisinarik. Awokan icinikatakaniwiw kirika.

## Opitciwan

Tipanictawin:E matcectakaniwok
Masko

vignette|Masko


## Manawan/Wemotaci

Tekaci e itikititc makatesiw kaie matci iskwatowiw mictikok. Namesa mowew kaie miniciriw mitciw mekwatc e miroskaminik nac e iti nipinik, amo otcictoniw nantowapatam e wi mitcik naminasiriw epwamoci miniskarik. Wepinasoniw mokockatcitaw e pakatetc kewir.Kimotiw kewri e nantowapatak ke mitcik, pikotaso, orapitcikew kirika. Nanikotin nicirwa kekotc nictiriwa onitcanica mekwatc e iti matce sikonik. Kape pipona tacikew wacik e tca nipatc nac asko e iti matce miroskaminik. Piponiciw mekwatc e iti matce kisinarik kirika e iti sokiponik. Itakaniwiw aska wecipapitamowinik otci mitcisotake kirika aska nama kackihew iriniw kitci kotonitatc mekwatc e tacikeritci wacik. Mictahi wirino e takwakinik aka kitci pakatetc mekwatc piponicinite.

Enko anaha awesis tekaci ka makatewisitc orina ka micta micikititc kecpin aci e mi kiceatisitc acitc mitowi kekat iriniw ka icinakositc kecpin e cimatcikapwitc kaie ekoni kekat e itatisitc. Kaskina kotc ecinakosiritci cowemina mowew kaie micta sakitaw e mitcik miniciriw e mekwa nipinik kaie micta sakihew e mowatc namesa. Matci kewir iskwatowiw mictikok kekotc cikopik kecpin e ntowapatak ke mitcik. Nanikotin niciriwa nictitiriwa e onitcanicitc kecpin aci e iti matce sikonik patoc tca e matce miroskaminik orowiw wacik kirika anihi onitcanica. E takwakinik aci kiskeritakosiw e micta pa mitcisotc kitci wirinotc aka kitci parowitatc mekwatc piponicite.

Taw kirika wapimasko ka ici kisinarik ka taciketc. Tekci tca wapisiw e wapamakiniwitc aric mikatesiw ata. Cipwactekiciniw opiwi ekote tca e ici wasapiskiterik ekoni wetci mia e waparik opiwi.

## Opitciwan

Tipanictawin:E matcectakaniwok
Tipanictawin:Awesis
Maskominanatikw

## Manawan/Wemotaci

Notcimik e iti aripetinarik ici nitawokino anihi mackikiatikwa. Awik ka micta aieskositc kinec eki motetc kekotc awacic mekwatc e kotcitatc kitci pimotetc. Osikatew anihe nipi ekotca e ici pakopehikatek anihe e ici orakeskowitc. Minikwaniwon kekotc cicopekanakaniwiw awacic ka ocki nitawokitc. Mictahi kaskina wec ici ntokohoko awik e minikwetc aniheriw mackikiaporiw.

## Opitciwan

Tipanictawin:E matcectakaniwok
Maskoretcic

## Manawan/Wemotaci

**Maskoretcic** (*Ursus americanus*) ka makatewisitc, awesis ka mirositc Kanata askik kaie Pactone askik. Nete kirowe itekera ka ici kisinarik tacikew, notcimik kaie e ici matinarik. Ekote e sakitatc e taciketc kitci kasotowatc kaie kitci mitcisotc pekatc.

### E itatsitc

Misawatc e itikititc kaie e kosokititc, pehikon kackitaw e matikatc kaie e pamatowitc mictikok. Apiciciw kaie kotakahik maskoretcocak aric pehikon mackawisiw.

### Ka mitcitc

Wircike pamotew kitci nantowapatak ke mitcitc. Mitceniw kekocic ke ki mitcitc mitowi kaskina namesa, awesisa ka apiciciritci, mackociriw kaie mantcoca.

### E kiskerimakaniwtc maskoretcic neki nehirisiwok

Mackawisiwin kaie kackihowin. Ekoni e itemkak iriniw otci kitci pamatisitc kaie otci kotakahik pimatisiwin kaie natokohowewin.

## Opitciwan

Tipanictawin:E matcectakaniwok
Tipanictawin:Awesis
Memekweciw

[vignette|[Memekweciw atisokan]]

## Manawan/Wemotaci
Weckatc iriniw aka ka takonikoponen okot kirika maskisiwakipon otactamikowok. Notc ko akatciwokopon, kimotimewakopon ko nehirosiwa e ici kweckwepitamatisoritci namesa. Atamipekok pimatisiwakopon taci e ici sakipekotciniritci micta asiniwa ka cockwanapiskisoritci. Kirike nicw tatiniw e ki ici kiskeritakositcik taci e tacikewakoponen. Wapanok napitc nekapehonok pecotcik Manawanik. Enko neta peikw « Memekweci Wacikamak » ka icinikatek. Enkweriw peikw atisokaniciciriw Samuel de Champlain e ki masinahamokoponen nictam ko e pe icakoponen kanata askik ni apitc wec 1603 nac 1611. Gilles Ottawa omasinahikan. Atisokanik arimomakiniwiw e koctatikositc.


## Kotak atisokan
Kecko ni ka pe nta masinahen.

## Opitciwan

Tipanictawin:E matcectakaniwok
Metapeckeka sakihikan

vignette|Metapeckeka sakihikan
vignette

## Manawan/Wemotaci

**Metapeckeka sakihikan** (*Lac [[Madon]]* wirawaw ki icinikatimok Wemistikocicak) e ici micta mitcek mickekw (mackoci ka pe sakikatcik) ekoni wetci icinikatek ota pecotcic manawanik ka takok sakihikan. Micta micaw anohwe sakihikan, micta mitcetiwok nehirowisiwok e nta kipecitcik, kipitohwatcik itekera metapeckeka sakihikanik.

### Weckatc e icinakokipan pimatisiwin sakihikanik

Ekota nictam kaki iti matce taciketcik atikamekw iriniwok e nipinik mina matcewotepanak otaskiwak e nta pamatisitcik.

### Anotc e icinakok

Micta mitcen atoske mikiwam onotc aci ote sakihikanik, micta mitcetiwok ka ici ocitatcik atoske mikiwamiriw. Awacamec mitato mitana acitc nikotowaso (60) tatinotike atoske mikiwam nete itekera sakihikanik, takon aci aka ka apitak.

### E istakok

Mocak micta mackotin anohwe sakihikan e pipok. Kecpin tca e miroskamik micta ikactew.

## Opitciwan

Tipanictawin:E matcectakaniwok
Micapoc

## Manawan/Wemotaci

### Mia e icinakositc

Enko anaha awesis Micapoc (atikocic) ka icinikasotc napitc kirowe ka apicicitc kaie tca kotakahik atikok. Napitc wapisahawisitc tekaci e itikititc aric pemantcic wapisinaso ota ockicikok kirika osok tawok wirata kotakihik papitoc ka icinakasitcik. Mictahi kitimakisiw ni ko naha micapoc kirika mictahi tetciw.

### Ite e ici nitawokitc

Ote kirowe ici tacikew kitike irini askik awokan meka anaha.

## Opitciwan

Tipanictawin:E matcectakaniwok
Michel Ottawa

## Manawan/Wemotaci

Kicteritakosiw anaha atikamekw iriniw eki matci ocitatc mitcetopipona aniheriw ke ici tacikeritci manawaniriniwa. Ani apitc 90e ka toponesimikak manawanik ki otitako okimapiskowa eki micta miro otamirotc ot tacikewinik. Pierre Ottawa, kirika Julie Newashish ki icinikasoriwa onikihikwa. Simon kirika Joséphine Moar, Seni kirika Henriette Dubé ki okomiw, ki omocimiw. 21 wapikon pisimw 1936 ki nitawkiw nete « Micer sipik » pecotcik « Emikwan sakihikanik ».Ki mitcetiwokw kewirowow, enko nehi octesa, ocima, David-Marcel Ottawa kaki okimaciwitc, Henri Ottawa, ka ki okimawitc.

Lucie Quitich, Thomas kirika Marie Flamand otanisiwaw ki wikimew Micer. Mitato ki taciriwa onitcaniciwaw, aric ma nicw e ki onihatcik e piciciritci. Aci micta mitcetiriwa osima kirika otakwetosima. Mocak ki miro witcihiew naha iriniw. Wir tipirowe ko icapan tcipaikamikok e nta warihiketc, mitceto pipona ki itotiskew. 1 atikamekw pisimw 2001 ka ponipimatisitc, tcimanik ki otci pakopepariw nama ki otci kickiho, peikw osima tcimakopon ni apitc ka iciwepak. 

## Opitciwan

Tipanictawin:E matcectakaniwok
Mickekominan

## Mia e icinakositc

Apiciciw, mikosiw, kaie waiesiw. Mowakiniwiw matci iskwew e akositc witcihiko tca. Ote kirowe ici nitawokiw mickekok nipiriw meka mictahi apitcitaw kitci ki nitawokitc. Patoc tca e iti ickwa takwakinik mirosiw matci kaie mekwatc e iti miroskaminik mirosiw kitci ki mowakiniwitc.

## Ite e ici natowikitc

Tariwa omictikoma taci e ici pe nitawokitc. Askiriw kewir apitcitaw kitci ki pe itatc.

Tipanictawin:E matcectakaniwok
Mickekwatikw

## Manawan/Wemotaci

Notcimik e ici wackekarik ici nitawokin anihe mackikiatikw aric cikiopik ka icinakositc. Wir tipirowe tepirak onitaw onipicim kecpin e ickwa takwakinik kirika pitoc iti icinakosiw ketca e mekwa nipinik. Awik e micta otakikomitc kaie e micta aspinikotc octotak, tepirak pemacic osikatew anihe mackikiatikw ote onoskwatikw ka akokerik otikona ekotca e ici sisikapatinikatek epwamici minikwaniok. Matci arotc kotak kekocic acotinikatew neta kitci kirowe mirokopok. Wipatc acte otakikomiw awik aniheriw e minikwetc, aska tepirak nicowaw, nictowaw minikwew. Nama micta nipara actakaniwon anihe otikon kata meka osami mackowakamin, orina kata pikiwakamitew.

## Opitciwan

Tipanictawin:E matcectakaniwok
Micta Ciwockiminan

## Manawan/Wemotaci

### Mia e icinakositc

Kitikan mitcim, waieisiw, micikitiw kaie ocawackosiw kirika micta mackawisiw. Aric micta wikatciciw.
Mitceniw e icinakositc. Matci mikosiw kaie pwasimikosiw kaie wapasiw kirika ocawisiw kata icinakosiw. Nipira takoniw nipiriw kaie mitcetirowa pakanicica.

### Ite e ici  nitawokitc

Makatekwe iriniwok ki pe otcitawok niheriw ka ici tacikewaspan weckatc.

## Opitciwan

Tipanictawin:E matcectakaniwok
Micta Wapoc

## Manawan/Wemotaci

### Mia e icinakositc

***Oryctolagus cuniculus***. Awesis ka mita awokaniwok ote ici tacikew akami kitcikamik.

### Ite e ici

Nitawokitc: Enko anaha awesis ka micta micarik otakai ketca anaha kotak wapoc ka tatc ota kiwetino askik. Mictahi miro wapitam kaie micta miro petam awacamec nictowaw iriniw e ici petak. Nipiciriw mitciw kirika atita kitikaniw ka nitawokik askik Kaie aska tipirowe mitciw omei kecpin osam aka tekaci eki otci wewerita cacakotak. Mista wapoc kewir tariwa onitcanica wec tca nicto pisimwa irikik kanawerimaso. Wec nicto matci kaie mitato acitc nicw kata ki taciriwa onitcanica.

## Opitciwan

Tipanictawin:E matcectakaniwok
Micta miko cowemin

## Manawan/Wemotaci

### Mia e cicnakositc

Enko anaha cowemin micta miko cowemin ka icinikasotc. Pemantcic apiciciw ketca kotak wawin ka itikititc. napitc miniciwin kirika tawka ocawackositc. Patoc tca e iti takwekinik pitoc iti icinakosiw aci e mirositc. Kitci mowakaniwitc.

### Ite e ici

Nitawokitc: kaskina wec askik ici kiskevita kosiw.

## Opitciwan

Tipanictawin:E matcectakaniwok
Mictikw

vignette|Mictikw

 

## Manawan/Wemotaci/Opitciwan

Enko neki ka matcekitcik notcimik nac e micta mitcetitcik matci apitcihakiniw kitci mikiwamkaniwok kaie kotik kekocica e ocitakiniwok matci ke kaie kitowokanon kecpin awik e siktcitc. Enko tca neki mictikok ota kitaskinak ka tatcik itekera. Miti kirika ocitakaniwon kitci kotohonaniwokw mikiwamik matci kaie rikasimonik. 

**Mictikokw ka pikiwitcik**

* Cikokw
* Cikopi
* Irinacit
* Kicik 
* Mickekwatikw
* Mikocikokw
* Minahikw

**Mictikokw ka nipiciwitcik**

* Akimaskw 
* Akimaskw (ka makatesitc) 
* Akimaskw ka mikocitc
* Asati 
* Atospiatikw
* Irinatikw 
* Mickekwatikw
* Miko irinatikw 
* Wikwasatikw (masinokotowan) 
* Wikwasatikw (tcimankewan)
* Winikis 

**Mictikokw (ka nipiciwitcik, ka tipatanesitcik, nama mictikokewakaniwon)**

* Aritetaminatikw
* Askiwacit
* Maskwaminanatikw
* Pakanatikw
* Powehiminatikw
* Wisakatikw 
* Wisikipokw

**Mictikokw ka mackociwitcik**

* Ickockotaminock

**Mitcikw  ka  nitawkitcik**

* Mirapakon: nictowek icinakosiw

Gilles Ottawa ni apitc ki masinahamokopon 24 avril 2005

Tipanictawin:E matcectakaniwok
Mictikwiam

## Manawan/Wemotaci
vignette|Mictikwiam
Mikiwam e mictikok emitcikocic ka kipe nta ocitatc wirctam.

## Opitciwan

Tipanictawin:E matcectakaniwok
Mikisakw (matci kaie misisakw)

## Manawan/Wemotaci

Mantcoc ka micta mitcetitcik e mekwa nipinik ka tca micta mokockatisitc mekwatc notcimik, nipik e pa tacikanionik. Micta nipira pakiciw awik kecpin e pataskohokotc anihi mantcoca kaie picicikw kirakisiw nac aska e omikitc. Taw kaie kotak pitoc e icinakositc aric wir anaha kirowe micikitiw kaie tca anahowe ka makatewisitc.

## Opitciwan

Tipanictawin:E matcectakaniwok
Tipanictawin:Awesis
Mikisiw ka wapictikwanetc

## Manawan/Wemotaci

Piresiw ka micta mirositc mekwatc e miretc kekotc e akositc. Micta mirosiriwa omikonima tariwa ka wapisiritci nte ite kera onakitik acitc nte otatakonik. Enko anaha mikon ka apatisitc awik eki miro kackitamatisotc e ici pakoserimotc kekotc awik ka wi arimwetc e tipatcimotc. Taw ka wapisitc kekotc ka osawitc mictahi kaie kackitaw e ntohotc matci ocpimik otci wamew awesisa ka wi mowatc. Enko nihi kaskina nehirowisiok ka asperimotcik kecpin e pakoserimotcik. Wirata kiapatc mitcetiw anaha mikisiw tepirak tca kewir koctatikoniw kitci iti tcakickatc kaie mitceniw aka ka mirockakotc osam e iti onactakanionik ka ici otcictonitc kekotc ka ici taciketc. Nanikotin newiriwa, niaraniwa onitcanica kecpin e nitawokiritci mekwa miroskaminik. E itemikak ata wetci icinikasotc. **Miki**: e micikititc e micarik otitawin. **Siw**: irin e icinakositc. 

## Opitciwan

## Ohwe kotak wi kanawapatamone
* Pygargue à tête blanche

## E otciparik


Tipanictawin:E matcectakaniwok
Tipanictawin:Awesis
Miko Cawemin

thumb|Miko Cawemin
## Manawan/Wemotaci
### Mia e icinakositc

Naha Miko Cawemin nama micta micikitiw kirika e itakitc tekaci wawiesiw kaie takoniw atamik pitaminica acitc kirika e icinakositc mikociw matci aric aska osawesiciw.

### Ite e ici nitawokitc
E ici nitawokitc naha Miko Cawemin ote itekera cawonok kirowe ka ici kiciterik miro nitowakiw.

## Opitciwan
Tipanictawin:E matcectakaniwok
Mikocikwakw

## Manawan/Wemotaci

Mikocikwakw ote notcimik e ici matanarik ici nitawokiw anaha cikopi ka mawotci kinowaskisitc irikik e tacitcik kotakihik. Awik ka makomikotc ockacia kekotc e pecocik wiawik. Tepirak pikiw manohakaniwiw enko tca ka akopisonaniok. Taw kaie arimatc ka ocihakaniwitc kitci ki cicopekanitisotc awik e otakikomitc.

## Opitciwan

Tipanictawin:E matcectakaniwok
Mikominan

vignette|Mikominan

## Manawan/Wemotaci

### Mia e icinakositc

Mikominan waiesiciw kaie ke mikociw tawok papitoc ka icinakositc nicowaso kirikik. Kepitc apicicitc arimatc minatcihakiniwiw e mockinakiniwitc kitci ki mirositc e mowakiniwitc pemantcic sisiw kaie ciwowsiw.

### Ite e ici nitawokitc

Mictikocik (mikominanatikw) ici nitowakiwok e nipinik kaie tawok kaskina wec notcimik.

## Opitciwan

Tipanictawin:E matcectakaniwok
Mikoninanatikw

## Manawan/Wemotaci

Notcomik opimeskana micta nitawokiwok aniki ekota tca e otinikatek anihe mackikiatikw. Awik e saposowapinetc kekotc e kiciwockatetc minahakaniwiw aniheriw. Osikatew nipi ekotca e ici akotitakaniok anihe ite e ici otcepikiwitc minawatc siskapatinikew aka orina kitci micta mirikosiwakamik. Matci kaie awacic e omikitc cocopekanikniwiw aniheriw mackikiaporiw.

## Opitciwan

Tipanictawin:E matcectakaniwok
Mikwapemicki

## Manawan/Wemotaci

Notcimik matci kaie onikamik ici nitawikin anihe mackikiatikw ekota tca e ici mawotcitakaniwok. Awik e pitcikohotisotc ositaskoriw kekotc ma e pecitcitcecik mokmaniw aka tca e acteacikowinik. Arimatc tca akotitakaniwon kicakimitek ekotca e ici kisispatatc ite e ici micta nimeckatc nac e ici acteparinik e ici otcikowinik omikw. Micta miro nisitowinakon anihe mackikiatikw micta kice meka mikwacin e irikikwak.

## Opitciwan

Tipanictawin:E matcectakaniwok
Minic

vignette|Minic
vignette|Osekwan
## Manawan/Wemotaci

### Mia e icinakositc

Enko anaha cowemin ka waseskonesitc taw kaie ka makatewsitc minic. Cicisiw tca anaha itekera minic. E matce nipinik iti nitawokiw nac e mi takwakinik aci tca neta mirosiw kitci mowakaniwitc. Micta kirowe miro nitawakin kecpin e takok micta miro areko ekota meka e kiripi matcekik minic kaie kirowe mitceno. Kecpi e osekowaniokw, kinec arimatc tacikatew. Cikohikanatikw apitan kitci ki mamakohikatek nehi minica nac tekci kitci pikickiparik e osikatek. Kipe kicko tacikatew nihe e ocitakaniokw. Weckatc ko e totamawakoponen, rikokohamokw askikokw ka piwapiskonik, wikwasiriw ko actawakopon waska kaie okitc aka kitci akokictinik, patoc tca ko e nipa aiamihaniwonikoponen e orowititawakoponen, ka kickicamokw, mia riparamac e icinakonik, e tca ko mamatanawekoponen, ki micta miro mitcimikewokw aniheriw.

### E ici nitawokitc

Ka ici towereak notcimik ici otinakaniw. Kiwetno askik tca ici pe otciw.

## Opitciwan

Tipanictawin:E matcectakaniwok
Minoc

vignette|Minocicic
vignette|Minoc
## Manawan/Wemotaci

### Mia e icinkasotc

***Felis silvestris catus.*** Enko naha awesis minoc ka icinikasotc aric mitcetiwok papitoc e aicinakositcik wawatc tawok kirowe e iti mitcetiw  aniskotapeckik. Takoniw kewir e oracwetc irikik ke iskwarik ke ici pa taciketc acitc nipara ntoho kitci ki mitcisotc. Micta sakitaw e nanosinehatc apikocica kirika mantcoca. Taw minoc aka wiskat ka orowitc taw kirika mocak orowitimik ka wi taciketc. Nama orina sakitaw nipiriw e takonik kekotc ma mekwata e micta kimionik. Mocak piekoho kecpin e kiskeritak kitci mitci kicikarik aspinikotc tca nokwatam opiwi oskat kirika osita. Itakiniw nicowasaw kata ki koski pimatisiw. Kecpin peikwaw e nipotc. Mictahi kackitaw e skwatowitc kirika micta ocpikwackotiw kaie kata ki minopariho kecpin e atcitinakaniwitc nikiska e pakicik. Micta sakitaw e metowetc.

### Mia e ici nitawokitc

Aci weckatc ki itawok minocak epomci itatcik iriniwok askik tapickotc kipe matisiwok micta picapiciw kirika weckatc awesisak minitok kaki pe icinkatakinitcik. Peikw ki itaw micta minoc peikon kaie naha minito ki icinkatakiniwon ekote tca epe otcitcik minocak. Mitceto pipona ki tacikowew iriniw anihi awesisa kitci niherimatc. Weckatc ki itermakiniwok minocak e kictapitisitcik osam kice manitowok eki kinowerimatcik kitci ki otcitacikemkotcik matcike kitci nanaktcitatc kice manitowok omikiamew aka kitci itartci mantcoca matci kaie apikocica.

## Opitciwan

Tipanictawin:E matcectakaniwok
Mirakotcoc

## Manawan/Wemotaci
vignette|Mirakotcoc
Enko anaha names ka mita pitahak e mekwa miroskaminik kecpin e nta pakitohanionik pitoc icinakositc wir ketca kotak names ka icinakositc. Mia kinepikw ka icinakositc kirika mictahi ispitew arapia e pitaka. Napitc kekat makatesiw e itikititc aric pemantcic papikosinaso ocokanik. Patoc e iti matce miroskaminik amewok e nta pakitinakik wawiwaw ote tca napitc micta rareak natakahamok. Nama mocak nokosiw kitci pamatikatc aric aska kweckwepiso kecpin e wepahapaniwok. Kisisipataw atamipekok e mitsotc kewir.

## Opitciwan

Tipanictawin:E matcectakaniwok
Miromin

## Manawan/Wemotaci

Enko aniha kitikan ote ici kaskeritakosiow nipickeiriniwok ka kitiketcik. Kaie ite ka ici kiciterik mirokiw kaie nte ka ici riskipotek aski.
Eko anihi nictam ka apitc irinio e kinowapitcikaterik 0mitcimim. Kirikik e askiokimak kaskeritakosiw aniha kitikan.

## Opitciwan

Tipanictawin:E matcectakaniwok
Mirowepok

## Manawan/Wemotaci

Notcimik ka nitawokik ite e ici minicskak ekota tca e otinikatek anihe mackikiatikw. Awik ka mita sisipaskotowapinetc ocitaw mackikiaporiw nicowaw tca minikwew aniheriw tato kickwa. Arimatc aric pemacic osikatew anihe nipica ekotca e ici siskapatinikatek. Matci kaie awik e micta aieskositc minikwew aniheriw e otakocinik.

## Opitciwan

Tipanictawin:E matcectakaniwok
Mitcikawin

## Manawan/Wemotaci

**Mitcikawin** aka kitci mackotcitcewtcinaniok.Nama tepirak peikociw e icinakositc mitcikawin. Matci kaskina wec icinakosiw. Tawok napitc ka pakekicicitc, taw ke napitc ka kispakisitc. Matci awik ka nipowitc piskowew mitcikawina tawok matcikawin ka otamiroweakaniok kirika ka cipicteparitc. Kaskina owec irapitisiw. Mocak pekorini ocihakanio kecpin e mitcikawinikaniok. Taw ririkitcitcan mitcikawin kirika irin mitcikawin.

## Opitciwan

Tipanictawin:E matcectakaniwok
Mokotakan

vignette|Mokotakan

## Manawan/Wemotaci

Enko ohwe mokotakan ka icinikatek. Kaskina matci kekocic otci matce ocitakaniwon ohwe e apatcitakaniwok mitowi asam e ocihakaniwitc. Mokomaniwon kaie micta kinaw. Atita ka wapisitcik icinikatamok ohweriw «Nehirowisi mokoman».

### Kekwan e apatak e ocitakaniwok?

Takono picipotcikan ka apatak e ocitakaniwok anihe mokomanapiskw. Takono kaie kotak ka apatak piwapiskw e ocitakaniwok. Enko aric ka mawotci kaskeritakok anihe picipotcikan e apatak. Mictikw kaie apatisiw matci kaie mos eckan kitci ki miro titinikatek e apatcitakaniwok. Acitc tca ackiminieapi tetipapikenikatew mictikok aka kitci atciparik anihe mokomanapiskw.

### Tante e otciparik?

Weckatc nictam ka iti matce apatak mokotakan, ote nictam ki otci kaskeritakon kitikan askik awokanak ka kanawerimakaniwitcik, anaha atikw ka icinikakotc enko otci ki apatak anihe mokotakan. Tepirak ockacia e ocihakaniwiritci aka orina kitci micta kanickacietc ekota tca nictam ka otci apatak mokotakan, nac kewirowaw nehirowisiwok ki iti apatcitawok e mokotatcik mictikwa mekwatc e ocihatcik asama, ositaskwatikoriw, apwia, acitc askohoniw.

### Tante e otinikatek?

Nama takon e atawaniwok anihe mokotakan micta atawekamikok. Tawok aniki ka ocitatcik nama aric atawewok. Tipirowe wirawaw otci ke irapatcitatcik ocitawok matci kaie ocitamowew ka tcirowematc. Kirowe ke kaie kiceatisitcik takoniw aniheriw kirika wirawaw kirowe apatcitawok. Nama mitcetiwok anotc ockinikiwok ka otamirowaketcik mokotakaniw.

### Kaki ici otinikatek?
* www.atikamekwkinokewin.org

## Opitciwan

Tipanictawin:E matcectakaniwok
Mwakw

vignette|Mokw e pa akomotc sakihikanik.

## Manawan/Wemotaci
Enko anaha piresiw ka mita nokositc sakihakanik e akamotc mekwatc e pa ntohotc namesa. Napitc makatesiw kirika papokosinaso e itikititc. Micta kinowec atamipekok tacikew kecpin e kokitc. Nanikotin niaraniriwa kekotc nikotwatciriwa onitcanica. Nama ota tacikew kecpin e iti takwakinik ote cawonok ispirew. Takoniw kaie wir otatisokan aniheriw ka icinakositc. Mictahi mirotakosiw e kitotc e kicepwacinik kekotc e iti otakocinik.

## Opitciwan

Tipanictawin:E matcectakaniwok
Tipanictawin:Pirecicak
Morasikan

## Manawan

Kokoc apitcisiw anohowe e ocihakiniwitc morasikan. Ka kickicowakiniwiw kitci pakicicitc e wiriniwitc acitc e wiasiwitc. Micta wikitciciw.
Matci kaie kaskina owec itinekowokaniwon. Mictahi wikitciciw e saniwitc kiokaniok kaie ritamate e actakiniwok.

## Opitciwan/Wemotaci

Tipanictawin:E matcectakaniwok
Mos

vignette|Mos

## Manawan/Wemotaci

**Mos**, ***Alces americanus*** enkona ka mawotci micikititc ota askik awesisak ka oteckanitcik. Kotc estakonik, pitoc icinakoniw opiwi, e makatewarik / e osawarik nac e wapasaharik. E kinwaskokatetc, matci micta kicipataw kaie matci sipik nanipowiw. Okitinaw icinikatakiniw okitiatin e pa taciketc.

### Otitacikewin

Notcimik pa matisiw mos. E nipinik, wircike pa tacikew kaie pecotci sipik pa tacikew. E piponik, pa witci tacikemew mos owitci mosoma kitci ki matcihitisotc.

### E ici rikihotc

E nicitana acitc nicwaso (28) pisimwesitc, aci matce onitcaniwiw. Kecpin tca e notockowatc aiapew onitcaniwa, tepirak peikw onitcaniwa orapamew. Kecpin tca aiapew e petowatc onitcaniwa, tekaci nama koctatciw. Kecpin tca e pinesotc onitcaniw, matci kata ki nictiriwa. Peiko pipona irikik pa nanosinehwewok manicicak otcotcomiwaw.

### Omitcimim

Mackociriw mitciw mos. Kirowe nipiciriw, mackociriw wawatc kirika wikwasiriw acitc orakeskwa. Matci kirika nipi kitikaniw mitciw. 
E piponik, irinacit misaniw kirika wikwasiriw mitciw.

### E iti icinikasotc
* **Aiapew**, mos ka iriniwitc, ka tataitc kita ki itoniwon.
* **Onitcanew** mos ka iskweitc, matci ka onitcanicitw, tcotco kita ki itoniwon.
* **Piponakoc** mos ka nico piponesitc
* **Manicic** mos ka peikwo piponesitc
* **Otatamitesiw** mos aka mici ka nitawkitc, otcotcoma omisitarik kiapatc ka apitc.

## Opitciwan
**Panakosa** ekote Opitciwan e itetcik, **piponakoc** tca Manawan kirika Wemotaci

* Natoswaniwon

Tipanictawin:E matcectakaniwok
Namekos

## Manawan/Wemotaci

Names, osawisiw kaie papokosinaso e itikititc. Minictikwapiskok itatikaw kecpin e iti matce ametc mekwatc e takwakinik. Mictahi sokapew kecpin e kweckwepisotc kinec kaie pehakaniwiw kitci nickapetc kitci ki akwapitakaniwitc. Mitowi ocacimekw ka icinakositc iteritakosiw kaie ekoni kekat e ispokositc acitc tariwa kotakihi namesa ka aito icinakositcik mitowi macamekos.

## Opitciwan

Tipanictawin:E matcectakaniwok
Masinahikanatikw

## Manawan/Wemotaci

Nehe Masinahikanatikw micta apitcitakiniwon kaskinomatokomikok e misinhikaniwok masinahikinik kitciki nakatwertcikatek kaskeritomowin matci ke kaie kaskina kekocic tesnikaniwon matci awesis kirika kekocic e nokok notcimik itekera. E icinakok tca nehe masinahikanatikw mictikon kaie asinowapiskon tetawitc mictikok enko tca nehe ka misinhikemakak ka mikatewak.

## Opitciwan

Tipanictawin:E matcectakaniwok
Names

## Manawan/Wemotaci

Enko anaha names nipik ka mita taciketc names ka icinkatakaniwitc. Micta mirowacin e mowakiniwitc kitci mirokananiok kirika miro kitaweritcikatew wirtip otci. Matci kaie kaskina wec aicinakosiw mitwi okacic misinasowinik ka nokisitc kekotc namekos, kinocew, atikamekw, namepar, macamekos, maskinocew, mikohocan acitc mirakotcoc. Tawok kaie ote kitcikamik namesak pitoc ka icinakositcik mitwi cakew kirika esmwak picicikw atamipekok ka taciketcik. Mocak mita wepihapaniwon e wi mowakaniwitc.

## Opitciwan

Tipanictawin:E matcectakaniwok
Namew

## Manawan

Enko anha names ka mawotci micikititc ote itekera kiwetinok ka ici tatc. Nama kaskina wec sakihikanik taw anaha patoc ka ici micta micikamarik tacikew. Mitowi kekat kinocew ka icinakositc aric micta ririkisiw ote ocokanak kaie mitowi namepar otonik icinakosiw.

## Opitciwan

## Wemotaci

Tipanictawin:E matcectakaniwok
Naminas

## Manawan/Wemotaci

Naminas ka makatewakamik ote otciparin anihe sisipaskito kitikan askik ka icinikatek. Kaskina wec irapitcitakaniwon naminas ka makateakamik. 
Matci tcipakoweakaniwon matci kaie apatcikewakaniwon.

## Opitciwan

Tipanictawin:E matcectakaniwok
Napatinikesiw

## Manawan/Wemotaci

Awesis onawis ka mita nokositc notcimik e icianiwok. Mitowi kekat amiskw ka icinakositc kaie otcockw aric napitc kirowe wir apiciciw. Atamitawok tacikew kena tapwe sakitaw e kicikarik aka e wapitak. Awesis ka matci morcihietc kecpin e pakotci mekwackowatc awik nte meskanak. Aspinikotc ka ici tipiskarik tacikew kaie patoc e tipiskarik orowiw wacik.Nipira ocitaw ke ici wacitc ote atamik askik kirika ekota wetinak ke mitcik anihi mitowi mantcoc ka pamapekicik kekotc anihi erikoca.

## Opitciwan

Tipanictawin:E matcectakaniwok
Tipanictawin:Awesis
Nape pakahakwan

## Manawan/Wemotaci

Enko anaha piresiw ka mita awokaniwok tepirak kitci mowakaniwitc kecpin e miro itikititc kaie mitowi nte pirew ka icinakositc kaie e iteritakositc. Apita nte e ici kinoskositc, apita nte e cimatcikapwiw. Kaie kice mirosiw. Wir ka napewitc icihew kitci onitcaniciritci noce pakahakwana. Napitc pitoc icinikasoriwa anihi omikomina ketca noce pakahakwan ka icinikasotc. Takoniw kewir e ititakositc kecpin e kitotc kicepwacinik kekotc e otakocinik. Tarasak tepirak awokaniwon anaha piresiw.

## Opitciwan

Tipanictawin:E matcectakaniwok
Masinahikan

## Manawan/Wemotaci

Masinahikan icinikatcikatew ka ici otamirowakaniwok kiskinohamatokamikok. Kaskina owec irapitan masinahikan matci masinihikanion tesinikanion kirika kaskina kekocic ka kictapitak misinihikatew masinahikanik.
Takon masinahikan tepirak ka tapowatcikatek matci natowimasinahikan ka icinikatek tepirak kitci otci nta kaskeritcikatek kekocic.

## Opitciwan

Tipanictawin:E matcectakaniwok
Namepar

## Manawan

Enko anaha names ka mita nokositc kewir kecpin e ametcik ote sipik kekotc pwactikok. Napitc micta micariw ocokonai ketca kotak names kaie micta micariw oton matci tca mohorew asinia ekotca e ici okocimatc taci ke acterik wawim kecpin e ametcik. Mictahi mitcetiwok mekwatc e natahakik.

## Opitciwan

## Wemotaci

Tipanictawin:E matcectakaniwok
Natoswaniwon

## Manawan/Wemotaci

E **natoswaniwok** arimatc apatan mamitoneritcikan kitci mackowak kaie kitci mirwacik kitci kiskerimatc tan e totak kirika e taci pa taciketc mos. Iriniw ka ntoswetc takoniw otirapatcitcikan ke atoswaketc mitowi paskisikaniriw, mokomaniriw enko ke apitcitatc oracowate mosa. kitohwaswanickwemokw apatan kitci ntowematc patama aric e takwakinik kitohakiniwiw. Kirowe mirocin kitci nanakitcitakaniwonik omeskanam kitci ki nta natci nikickowakaniwitc anaha mos. Arimatc natowi totcikatew aka kitci miramietc nte eci orotinik ici matcate arimatc nte actamik e ici orotik kika ici matcaniwon, osam micta soki miratcikew ekoni wetci arimatc kweskite e otcirowek kitci icaniwok. Kecpin e ickwa paskisowakaniwitc mos ocimo nama aric warowik icaw pecotcik mocak pa tacikew nosinetakaniwoniw omikw nte e ici acterik mitcik nac e miskowakaniwitc anaha Mos minawatc oski paskisowakaniwiw nac e pakicik arimatc wipatc kipotcenakaniwiw kitci ocihakaniwitc omitcimiwoc kaie otakaciwa enko arimatc e mininikaterik kitci ki mitcinaniwokw otehi acitc oskon. Peikotipisko pehonaniwon epwamci oracowakaniwitc. Minatc tetawonamowew ka ki nipahostec.

E natoswaniwon nehe, awik ni e nipahatc mosa.

E wi mos atoskaniwok patoc e miro kiskerimakaniwitc mos e itatisitc acit tan ke aicikicikak acitc taci pe otcirowek. (Nihimatcikew mos). Patoc nte e otcirowek ici matcaniwon aka kitci miramiwetc). Niki mos atoske iriniwok patoc kitci nasotowinak e pimiskanoweritci acit nte e ici tacimotaritci. Matcewotakaniwon kaie ke irapatak kecpin nipahasowanoke, ke pokotcenikewakaniwok acit ke ici papitihikatek wias kecpin e nipahaswaniwok. E natosowaniwok nanakatcitakaniwoniw e icinakonik e micimotatc acit ke totcikatek e nosohotowakaniwitc acit kitci kiskeritcikatek e totak mos aka kitci nosohotowakaniwitc(cicikitotonan)Patoc e pipok e kiwetik acit e pikotetamakak ni ici mos atoskaniwok wetisinaniwon tca.

## Opitciwan

Tipanictawin:E matcectakaniwok
Nicirew

## Manawan/Wemotaci

### Mia e icinakositc

Enko anaha piresiw nicirew ka icinikasotc mitowi kekat pakahakwan ka icinakositc aric napitc kirowe micikitiw. Ecinakonisitc omikonima pematcic napitc osawisitc kaie pematcic ocawackositc. Mikosiw nte octikwanik kirika pematcic waseskonisiw. Micta conariw naha piresiw micta naric wikitciciw e mohakinitc.

### Ite e ici nitawokitc

Ote kirowe ici kiskertakosiw kiwetino askik.

## Opitciwan

Tipanictawin:E matcectakaniwok
Nikikw

## Manawan/Wemotaci

Enko anaha awesis ka mita pamatisitc sipik, sakihikanik kirika cipicik mekwatc e pa ntohotc. Mictahi miro natawatakaw kaie micta kackitaw e notamekwetc kirika micta kackitaw e cocokwetc e mekwa  piponik. Tekaci makatesiw napitc wapisiw nte itekera okowak. Nanikotin newiriwa, niaraniriwa onitcanica e mekwa iti sikonik. Micta kiwapitaw kekociciriw kecpin e iciwepinikaterik e mipatatc miskomik.

## Opitciwan

Tipanictawin:E matcectakaniwok
Nipewan

## Manawan/Wemotaci

Enko aniheriw iskwew ka apitcihatc e nipawaketc. Tawok aric iriniwok pakwa emitcikocicak ka apitcitatcik kaie wirowow ote akamikatcikamik.
Kinawekan anohe nipewan kaskina owec icinakosiw anohe nipewan matci takowekaciciw matci kaie napitc kanowesiw. Pikianici totcikatew e ociakaniwitc nipewan tawok nipewan sosowapi eki totcikatek.

## Opitciwan

Tipanictawin:E matcectakaniwok
Nipewoskisin

## Manawan/Wemotaci

Enko anihe Nipew maskisin ka icinikatek kecpin e meckotcihonaniok mekwatc e iti otakocik. Mitowi irin maskisin ka icinakok aric napitc pakacin kaie nama actew kitci orowinaniok kena tipi sokinakon. Takono papitoc e icinakoki kirika pitoc icinakonio iskwew acitc iriniw.

## Opitciwan

Tipanictawin:E matcectakaniwok
Nipic ka kispakak

## Manawan/Wemotaci

Notcimik nitawokino anihi nipica mekwatc e iti miroskamik. Awacic e omikitc aka tca nac e actenakositc. Tepirak pemacic akotitaknion kicakimitek ekotca e ici akopisotc aniheriw nipisriw kekotc ma awik e taritci ocikipima. Arimatc pikiwanic akopisowakanion kekotc ma akopisiniapi.

## Opitciwan

Tipanictawin:E matcectakaniwok
Nipin

vignette|E nipinik, awacak kipacimowokw

## Manawan/Wemotaci

Nikotwaso tatino e estakoki nahwe tca peikw e nipik ka icinikatcikatek enko nahwe niapitc ko e mawotci kicitek. E nipik, kinec ko kicikaw patak e pipok. Nictana acitc peikw otehimin pisimw kitciprin nac nictana acitc nicw kakone pisimw ickwapirin. Ekoni kaie ni apitc kirowe ka micta mireritakok e pamatisinaniwok notcimik. E nipik ko kaie ickwa pitakewokw awacak e kiskinohamasotcik kiskinohamatokamakokw. We tci tca itoniwok nipin, aci e nokok nipi askik.

### E aititoskaniwok

E nipik micta mitceno kekocica keki totcikatek. Mitowi e nta pakitohaniwok e nta arakaniwitc arapi nipik. Notcinaniwon matci kirika nta kipecinaniwon. E nta mowisonaniwok patoc ko otatakon pisimw matci aci nte osekwaniwon anihe minic. Picicikw tepirak names mowakiniwiw e mekwa nipik, aska kaie tepirak minic mitcinaniwon kekotc kotakihik wominanik ka nitawokitcik notcimik. Tawok kirika atita ka mita kanowerimatcik awesisa e apiciciritci tepirak e awoketcik. Kotakihi ititoskewina. Pakitahwaniwon, pamatahonaniwon, pokwane manikwasaniwon, ponapaniwon,  tikinakanikaniwon, kitikaniwon, kisisawaniwon minic, masko atoskaniwon, matceatohonaniwon, manin otapaniwon, cowerimawsowin, mos atoskaniwon, mowisonaniwon, nta notcinaniwon, natarapaniwon, notcirewaniwon wakinaskwaniwon, wepahapaniwon, wecitorinaniwon, wikwamotekaniwon,  akotcorakanikaniwon, askoswekamonaniwon, asekaniwon, actorinaniwon, arapikaniwon, ickipitatanatikokaniwon, osekwaniwon, onikamikaniwon. (Gilles Ottawa ka ki masinahamokoponen ni apitc 19 mikomini pisimw 2005)

### E itatisokaniwok

E nipik, mocak ko copectew nipi. Ekote ke kaie e ici pe otciprik anihe ka icinikatcikatek nipin. Takon kaie atisokan ka arimomakniwitc Nipinatcac kaie Kiwetinisiw. Nictam ka nikickotatomakak anihe estakok e icinakok Nipinitcac wir tipirowe motatam estakonik mina kewir kiwetinisiw motatam anihe ka icinikatek e icinakok itewin kiwetin ite e ici actek kiwetinok nikotc e icinakok ka ici matcaniwok.

## Opitciwan

Tipanictawin:E matcectakaniwok
Niska

## Manawan/Wemotaci
Enko naha piresiw ka micta mitcetitc kecpin e takociretcik wiec. Tekaci kekat osawisiw aric nte octikwanik nac okowak makatesiw. Nanikotin mitato matci kaie mitato acitc nicw taciriwa onitcanica. Patoc e iti apita miroskaminik pineso nac ototokon pisimw iti nitaworeriwa anihi onitcanica. Mictahi mitcetiwok mekwat e takociretcik cawonok e pe otciretcik kaie napikwan apikehowok aka orina kitci arimanik warowik e ispiretcik. Nipira kiskeritam ite ke ici matceretc kecpin e nta piponicitc ote cawonok askik kekotc kiwetino askik matci kaie e tipiskarik kata ki mirew kirowe tca neta miro tipamew atcakoca e kiskinowerikotc kekotc ma petaw kitci icirowerik ite wa ici matceretc kitci mirwacitc.

## Opitciwan

Tipanictawin:E matcectakaniwok
Tipanictawin:Pirecicak
Nikickatatowipitcikana

## Manawan/Wemotaci

Enko nehe ka apatak kitci nikickatonaniwok ote itekera pamikicikwepitcikanik kinokepitcikan e apitisitc. Ocki irapatcitcikan ka micta apatak anotc mekwata e natowi aimihitonaniok aka arimatc takapikenikan ka apatak peikon kaie weckatc kaki apataki kete irapitcitcikana. (Médias sociaux)

## Opitciwan

Tipanictawin:E matcectakaniwok
Nikawi

## Manawan/Wemotaci

Nictam ka nitawokihatc awaca anaha iskewew. Nikawi matci Ntcotco icinikatakaniwiw matci kaie iskwew. Enko ka nanakitcihatc kaie ka kanowerimatc awaca nac kitci tapi isitatisiritci. Ekota wetciparik pimatisiwin enkoweriw meka ka titak iskwew kitci otci nitawahikewasotc iskwew e iti matceatisitc nac e mi taritci awaca atamik omisitak cakitato pisimwa kanowerimaso nac aci e acterik kitci wapamasotc. 

Tipanictawin:E matcectakaniwok
Noce pakahakwan

## Manawan/Wemotaci

### Mia e icinakositc
Enko anaha piresiw aka ka kackitatc kitci opohotc kaie aspinikotc ka mowatc tcitcikosa kekotc pitamina. Tekaci napitc wapisiw aric tawok papitoc ka icinakositcik. Napitc apiciciw ketca nape pakahakwana. Mitcetaw pinawew epikwaw e peikopiponarik kaie sowatc aka tacikeritci nape pakahakwana armatc aric armatc kata tacikeriwa pe nitawokiritena. Niarino pisimwa matci ke cakitoto pisimwa kata matce pinawew. Nicw mitana tatopipona arikik opimatisiw.

### ite ici opimatisitc

## Opitciwan

Tipanictawin:E matcectakaniwok
Notawinan

## Manawan/Wemotaci

Aiamihewin
Notawinan wakwek ka itain
Kekora kictertcikatek kiticinakosowin
kekora otcitciparik kit okimawiwin.
Iteritaman kekora e totcikatek ota askik tapikotc wakwek.

Miricinan anotc ni kicikawi pakwecikaniminan kaie ponerimicinan ni wanitiwinan
e ici ponerimakitcik aniki ka wanitotawiamitcik
kaie ekawir pikitinicinan kitci pactatiak meka ikatenamawicinan kaie aikatenamowicinan
ka maratak
Amen


## Opitciwan

Tipanictawin:E matcectakaniwok
Notcimi pimatisiwin

## Manawan/Wemotaci

Enkweriw nictam Atikamekw nehirowisiwok ka ki itatisitcik epwamoci meckotcitatcik opimatisiwiniwaw. Notcimik pimatisiwin ki takon weckatc tapwe aspinikotc notcimik ka tacikaniwok kaie tekaci notcimik ka otinikatek kitci pimatisitc awik. Nipara ki mirwatcitawok ani ka ki itatisitcik nipara meka takoniw kekocic kekotc nipara ki tawok awesisak ke otatcihitisowakaniwok. Tekaci misiwe ekota e takok irapatcitcikan kecpin awik e notcimi pimatisitc kaie mia ke totak kitci ki tipinowecimorotc kaie ke ici kitawatcihitisotc. Ki tacikew kotc e iti aistakonik peiko pipona kaie ki nikani kiskeritam apitc e mi meckotcickamikanik tepirak e keskinowapamatc awesisa mia e totamaritci. Enko tca anihe notcimi pimatisiwin ka icinikatek. Anotc tawok ka nta icatcik e wi kokwetcitatcik tan e ici pimatisinaniokw, awesis e ocihakaniwitc kaie pakekin e osawapisowakaniwitc.

## Opitciwan

## E otciparik

Tipanictawin:E matcectakaniwok
Notimirowesiw

## Manawan/Wemotaci

Enko anaha names ka ita pitahak kecpin e nta pakitohaniwok ite e ici tatc. Napitc tekaci kekat notimisiw kirika micta micariw ocokanai. Patoc e iti miroskaminik kewir natakaham e wi ametc. Micta mitcetiwok e natakahakik sipik matci kaie sakihikanik.

## Opitciwan

Tipanictawin:E matcectakaniwok
Ocacamekw

## Manawan/Wemotaci

Enko anaha names ka micta mirositc kirika ka micta wikatcicitc. Napitc micta mikosiw e kiskeritakositc kitci ametc ote tca sipik e pwactikowonik ici matceatakaw. Micta mitcetiwok kecpin e iti icatcik mitimik. Patoc tca e iti takwakinik kiskeritakosiw kitci ametc ote kitcikamik otci pe takocatikaw nac e mi ntahak pwactikoriw aska kaie ekoni pamitcitc e iti matisitc kecpin e ickwa awiketc e ametc. Mitowi kekat macamekos kekotc namekos ecinakositc kaie e ispokositc ekota meka e ototapekicik.

## Opitciwan

Tipanictawin:E matcectakaniwok
Ocaki

## Manawan/Wemotaci

Enko aniha wiaw ka motci kinowekasitc kirika ka kisowekasitc. Ockicikok itekera kirowe ici pakaciciw ocaki orakaskisitanik tca kirika tca 
orakaskitcitcanik itekera kirowe ici ispakasiw ocaki. Nikackam kaie akosiwin.

## Opitciwan

Tipanictawin:E matcectakaniwok
Ocawasko mikowapi

## Manawan/Wemotaci

### E ici mackikiwok

Awik e micta akositc nte ockicikok kaie aka tapwe e kackitatc e itapitc. Awik kaki siwapisokotc pisimwa e mekwa sikonik.

### E totcikatek

Mockinikatew taci e ici takok maskotcik nipik tca akotitakanion ekotca eci kisisipatain anihe kickicikok.

### E ici otinikatek

Nikear notcimik ka tatc akwamikw e tca nte askiwitc kekotc nte maskotci e pamapiketik e micta tca ocawapekicik.

## Opitciwan

Tipanictawin:E matcectakaniwok
Notcimiw mitcim

## Manawan/Wemotaci

Notcimik otinaniowiw awisis kitci mitcinanionik owiasim. Kaie micta wikciniw e mitcinanionik owiasim.

## Opitciwan

Tipanictawin:E matcectakaniwok
Ockicikw

## Manawan/Wemotaci

Ockicikw, enko anihe wiaw okitc ka actek okotinak kecpin pa peik e nta kiskeritcikatek misiwe e icinakositc awik iriniw kekotc iskew acitc awacic, wia ka apatak kitci ki wapatak e itapitc kecpin e kanawapatak kaskina kekwariw ka nokonik. Ote itekera napitc oskatikonak ici actew anihe ockicikw.

## Opitciwan

## Ohwe kotak wi kanawapatamone
* Œil

Tipanictawin:E matcectakaniwok
Ockockotaminock

## Manawan

Notcimik e ici matanarik ici nitawokin anihe mackikiatikw patoc tca tekaci e waiesitc tipiskipisimw kekotc ite e ici sakasiketc pisimw ici monihikatew. Tepirak kicakamitek akotitakaniwon pemacic ekotca e ici akopisonaniok ite awik e ici omikitc. Tato kickwa atcitaw aniheriw ka akopisotc nac e iti kiketc. Nama kata ki minikwaniwon anihe mackikiapo micta meka mackowakamin. Patoc e iti apita nipinik mirwacin anihe mackiki monihikatek.

## Opitciwan

## Wemotaci

Tipanictawin:E matcectakaniwok
Ocockweto

## Manawan

E nipinik acitc e takwakinik kata ki mawtcihakaniwiw anaha ocockweto taci e ici nipiwoskamikarik (ka ici nipiwonik) kirika e wapiskamikarik ici nitawkiw, kaie ite kotc e ici minahikoskarik acitc kotakihi e nipiciwiritci mictikwa. Tawok ocockweto keki mowakaniwitc kirika taw ka pitcipockakek arimatc tca wewerita nta kiskerimakaniwiw mia anaha ke mowakaniwitc.
Miko ocawesiw kekotc Ocaweciciw.

Micta wikatciciw e mowakaniwitc aric pemantcic wisikisiw patoc e actakaniwok tcotcocimite mekwatc e kisisowakaniwitc (motc wetc).

## Opitciwan

## Wemotaci

Tipanictawin:E matcectakaniwok
Notcinaniwon

## Manawan/Wemotaci

Notcimik e notcinaniwokw, mocak mitcetinaniwon. Sakitawokw awacak, iskwewokw kirika iriniokw, kaskina tapickotc tcipakwewokw, tapickotc kaie mitcisowokw. Kipe pipona ni totcikatew, kotc ko e ici matceparinaniwokw wiec e nta tcipakosonaniwokw. Pa peikw takoniw e ititosketc. Tackakihitew, kotowew, tcipakwew, akaminekwew, ka kickicam wiasiriw, pataka, kirika kotekeriw kitikan mitcimiriw. Mireritakon ni e totcikatek. Matci kaskina awik nosinehikew.

## Opitciwan

Tipanictawin:E matcectakaniwok
Ockaci

## Manawan/Wemotaci

Ockaci, enko anaha wiaw okitc ka apitc kecpin pa peikw e nta kickeritcikatek misiwe e icinakositc awik iriniw kekotc iskwew acitc awacic. Kotc e tatiki ririkitcitcan ekoni e tacikitc aniki ockaciik. Kitci miro tcitcikiin wetci apitc anaha ockaci. Armatc kata kisisparakaniwiw aka kitci maratasitcik. Matci kirika kaki mackaceonaniow kitci ki kirowe mirositick.

## Opitciwan

## Ohwe kotak wi kanawapatamone
* Ongle

Tipanictawin:E matcectakaniwok
Ohomisiw

vignette|Ohomisiw

## Manawan

Enko anaha piresiw ka micta kackitatc e atosketc misawatc e mekwa tipiskarik. Nanikotin nictiriwa, newiriwa onitcanica kecpin e iti matce miroskaminik. Taw tekaci ka wapisitc kirika taw e osawisitc. Pehew kitci mipitaritci wapoca ekotca e ici ponectotowatc nac e  mi opohoratc, nama kaie awacamec kackiho wapoc kecpin eckwa pataskinikotc anihi ohomisiwa. Nipa kito kecpin e kiskeritak kitci matci kicikarik. Aska kitohew wapoca tepirak kitci ntowapamikotc, tekaci mitciw wapoco octikwaniw ekotca e rikonatc patoc wiskata kitci mowatc. Kirowe e tipiskarik pamatisiw anaha piresiw ekomaka kirowe apitc ka micta nahitc e atosketc kaie micta miro wapiw. Napitc pitoc iti icnakositc e piponik kirika kirowe kispakisiriwa omikonima.

## Opitciwan

## Wemotaci

Tipanictawin:E matcectakaniwok
Tipanictawin:Pirecicak
Octikwan

## Manawan

Enko nehe octikwan ka icinkatcikatek okowiw tca icinkatcikatew neriw ke matcikonak octikwaniriw aka kitci ki pakitik. Pitoc icinakoniw iriniwok octikwaniew kirika matcinacwecicak ocitikwaniew. Peikon wirata kewirwow takoniw oskatikw, nicw ockicikw, okot, nicw otakai, onikw, wipita kaie nte okitc ka actek wirsis kirika octikwan kekan kaie wirtip enko tca nehi pitc ka acteki octikwanik.

## Opitciwan

## Wemotaci

Tipanictawin:E matcectakaniwok
Okaripakan

vignette|Okaripakan

## Manawan/Wemotaci

Kice mitceno e icinakoki anihe okaripakan. Matci e sokispok apitcitakaniwon kitci ki mininakinitc kon kirika aric kecpin e arakiniwitc mictikw. Kinoskon kirika sokaw, tatinikan takon kitci wewerita otamirowakaniwokw. Matci kewirow awacak takoniw e apicacinik okaripakaniwa kitci kokwetcitatcik wipatc.

## Opitciwan

Tipanictawin:E matcectakaniwok